Zrakoplov Croatije Airlinesa opet je ostao u kvaru. Dash 8-Q400 u petak je trebao poletjeti iz Kopenhagena za Zagreb, no zbog kvara je ostao prizemljen, pišu 24sata.hr.

Putnici su nekoliko sati čekali da po njih dođe drugi zrakoplov. Trebali su poletjeti prijepodne, a na aerodromu su ostali do navečer. U Croatia Airlinesu se ispričavaju putnicima zbog kašnjenja, a glasnogovornik Davor Janušić rekao je da je zrakoplov ostao prizemljen zbog kvara na ventilu motora za pneumatski sustav.

- U Kopenhagenu nemamo tehničku podršku. Rezervni dio imali smo u Zagrebu, pa su dva naša mehaničara redovnom linijom Zagreb - Bruxelles, koji je preusmjeren do Kopenhagena, odletjeli da otklone kvar - rekao je Janušić za 24sata.

Dash 8-Q400 nakon što su mu mehaničari zamijenili rezervni dio, prazan se vratio u Zagreb. Na zrakoplovu je obavljen planiran tehnički pregled nakon kojeg je ponovno uključen u promet na liniji Zagreb - Beč.

>> Croatia Airlines: Naši su dashevi apsolutno sigurni